У той час, калі беларуская моладзь атрымлівае ментоўскімі берцамі ў твар пад час святкавання Дня святога Валянціна ці на акцыі салідарнасці з новымі-старымі палітвязнямі, высокія беларускія чыноўнікі сустракаюцца з не менш высокімі чыноўнікамі еўрапейскімі і балбочуць пра працэсы, якія нібыта набліжаюць краіну да заходняй цывілізацыі. Дзіўна, але пані Еўропа хутка купляецца на салодкія (а часам і не вельмі) словы беларускіх чынуш, якія, трэба прызнаць, папросту пудраць ім мазгі наконт дэмакратыі, дыялога, вяршынства закона і гэтак далей.